पाएं अपने शहर की ताज़ा ख़बरें और फ्री ई-पेपरडाउनलोड करें
गुड़गांव. आप ऑफिस के लिए या किसी महत्वपूर्ण कार्य के लिए जा रहे हैं तो, अपनी घड़ी पर विश्वास करें तो अच्छा होगा। मैक्स अस्पताल की दीवार पर लगी बड़ी घड़ी पर विश्वास नहीं करें। यह घड़ी समय के साथ धोखा कर रही है। इस घड़ी पर विश्वास करेंगे तो आपकी मेट्रो ट्रेन छूट जाएगी। आप अपने गंतव्य पर देरी से पहुंचेंगे। दरअसल, यह घड़ी 20 मिनट तेज चल रही है। ऊपर से, इस घड़ी को आधार मानकर मेट्रो के पार्किग ठेकेदार वाहन चालकों को चूना लगा रहे हैं। जब दैनिक भास्कर ने अस्पताल प्रबंधन से बात की तो, उनके हाथ-पांव फूलने लगे।
साइबरसिटी का मुख्य प्वाइंट कहे जाने वाले हुडा सिटी सेंटर मेट्रो स्टेशन के पास स्थित अस्पताल प्रबंधन ने आम लोगों के लिए अंग्रेजों के जमाने के घंटा घर की तरह मैक्स अस्पताल की दीवार पर बड़ी सी घड़ी लगा रखी है। लेकिन पिछले कई दिनों से यह घड़ी शहरवासियों के लिए पहली बनी हुई है। घड़ी कभी पंद्रह मिनट आगे तो कभी आधा घंटा पीछे चलती है। इस कारण लोगों का टाइम मैनेजमेंट ही गड़बड़ा जाता है। बुधवार को दैनिक भास्कर ने दोपहर 2.12 बजे घड़ी की फोटो खींची तो उस वक्त दीवार पर लगी घड़ी 2.32 समय बता रही थी। इस तरह से घड़ी 20 मिनट तेज चल रही थी।
(आगे की स्लाइड में देखें आए दिन क्या गुल खिलाती है ये घड़ी)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn